Üldkohtu 11. novembri 2021. aasta määrus – ZU versus Euroopa välisteenistus
(kohtuasi T-689/21)1
(Tühistamishagi ja kahju hüvitamise nõue – Avalik teenistus – Ametnikud – Komisjoni töötajad Euroopa välisteenistuse juures – Lähetuskulude hüvitamise taotlus – Abitaotlus – Rahuldamata jätmine – Akti vastuvõtja pädevus – Volituste delegeerimine – Kohtueelne menetlus – Kostja määramine – Osaline vastuvõetamatus – Usaldusväärse finantsjuhtimise põhimõte – Võimu kuritarvitamine – Osaliselt ilmselgelt õiguslikult põhjendamatu hagi)
Kohtumenetluse keel: inglise
Pooled
Hageja: ZU (esindaja: advokaat C. Bernard-Glanz)
Kostja: Euroopa välisteenistus (esindajad: S. Marquardt ja R. Spáč)
Ese
ELTL artikli 270 alusel esitatud nõue tühistada esiteks Euroopa välisteenistuse 30. novembri 2018. aasta otsus, millega jäeti rahuldamata hageja taotlused lähetuskulude hüvitamiseks ning Euroopa ametnike personalieeskirjade artiklis 24 ette nähtud abi saamiseks, ning vajalikus ulatuses Euroopa Komisjoni 28. juuni 2019. aasta otsus, millega jäeti rahuldamata hageja kaebus eelnimetatud Euroopa välisteenistuse otsuse peale, ning teiseks hüvitada väidetavalt tekitatud kahju.
Resolutsioon
Jätta hagi rahuldamata.
Mõista kohtukulud välja ZU-lt.
____________
1 ELT C 423, 16.12.2019.